Valtakunnallista työtä sydän- ja keuhkosiirrokkaiden tueksi - Sydänliitto\nElinsiirto on suuri asia ihmisen elämässä, ja tuki asian käsittemiseksi on ensiarvoisen tärkeää. Myös tuki leikkauksen läpikäyneiltä on korvaamatonta, kun valmistaudutaan tai toivutaan leikkauksista. Siinä SyKe ry jatkaa arvokasta työtään.\nIlkka Vassin sydänsiirrosta on kulunut 30 vuotta.\nTänä päivänä sydän- ja keuhkosiirtoja tehdään vuodessa molempia noin 20–30 välillä. Odotusaika operaatioihin vaihtelee paljon veriryhmästä ja muista fyysisistä ominaisuuksista riippuen, tällä hetkellä se on noin kahden kuukauden ja kahden vuoden välillä. Luovuttajamäärät ovat hyvällä tasolla, mutta kuitenkin siirteistä on pulaa. Luovuttajien keski-ikä on myös noussut.\nMaailma oli kovin erilainen paikka 90-luvun taitteessa, kun SyKe ry perustettiin ensimmäisten kymmenien Suomessa tehtyjen elinsiirtojen jälkeen. Yksi yhdistyksen perustajista ja nykyinen toiminnanjohtaja Ilkka Vass sai sydänsiirron ensimmäisten kymmenien joukossa Suomessa.\n– Lääketieteellinen prosessi oli 1989 jo aika vakiintunut ja varmuus lisääntynyt lääkityksessä. Operaatioita tehtiin kuitenkin hyvin harvakseltaan vielä 1980-luvun lopulla. Elinluovutusilmapiiri oli jo 80-luvulla Suomessa varsin suotuisa. Suomi oli ensimmäinen maa, joka hyväksyi aivokuoleman käsitteen 1970 ja tämä todennäköisesti vaikutti positiivisesti asenteisiin, kertoo Vass.\nSydän- ja keuhkosiirrokkaat-SYKE ry perustettiin varsin pian tukemaan siirtoon meneviä ja siirron saaneita potilaita läheisineen. Mitkä tekijät johtivat yhdistyksen perustamiseen?\n– Kansallinen luonnevika, naurahtaa Ilkka Vass. – Alkuvuosina 80-luvun lopulla kaikki siirrokkaat kävivät Meilahdessa ja siellä ymmärrettiin, että parasta vertaistukea saa operaation läpikäyneiltä. 90-luvun alussa jälkihoito hajautettiin muihin yliopistollisiin sairaaloihin. Jotta siitä aiheutunut vertaistukivaje voitiin paikata, tarvitaan yhdistys, joka toimisi valtakunnallisesti.\nPuheenjohtaja Armi Sundström.\nVertaistukea ja tulevaisuuden suunnitelmia\nSyke ry tavoittaa merkittävän osan ihmisistä, joille sydän- tai keuhkosiirto tehdään. Jäsenmäärä suhteessa siirron saaneisiin on pohjoismaiden suurin ja yhdistys on myös jäsenmäärällä mitattuna pohjoismaiden kärkeä. Millaista tukea ihmiset tarvitsevat tai etsivät teiltä puheenjohtaja Armi Sundström?\n– Tuen tarve on yleensä kokemusten vaihtoa sellaisten henkilöiden kanssa, jotka ovat käyneet saman prosessin läpi. Osa tulee vertaistuen luo jo ennen siirtoa ja välillä tukea tarvitaan elämässä pumpun tai lisähapen kanssa. Siirron jälkeen tukea tarvitaan vuosi pari tai pidempäänkin. Ihmiset ovat tässäkin asiassa yksilöllisiä; osalle riittää lyhyempi aika, mutta toiset tarvitsevat tukea pidempään, kertoo Sundström.\nVaikka elinsiirtoihin liittyvä lääkitys ja operaatiot ovat kehittyneet, ei maailma kuitenkaan ole vielä valmis. Millaisia haasteita elinsiirtoihin sitten liittyy erityisesti tänä päivänä?\n– Ongelma on monesti perusterveydenhuollossa. Sydän- ja keuhkopuolella ei tunnisteta vaivoja, vaan oireet tulkitaan helposti astmaksi, eikä niitä lähdetä helposti tutkimaan. Kun henkilö pääsee yliopistosairaalaan, hoitoketju toimii. Vertaistukijat pitäisi tosin saada osaksi hoitopolkua. Vaikka perussairaus voi olla vähän eri, on helpompi ymmärtää toista, sanoo Sundström.\nSundström toivoo, että tulevaisuudessa yhteistyö muiden potilasjärjestöjen kanssa kehittyy ja on vahvaa. Synergian on syytä kasvaa, koska alueet ovat erillään ja siirrokkaita on kuitenkin pieni määrä suhteessa koko väestöön. Aluetoiminnalla yritetään tavoittaa jatkossa paremmin ympäri Suomea kuntoutuvat ihmiset. Nyt matkat pääkaupunkiseudulle ovat monelle elinsiirtoa odottavalle ja siirron saaneelle liian pitkät.\nEurooppalaista yhteistyötä urheilussa ja edunvalvonnassa\nSyKe on juuri osallistunut pohjoismaisten järjestöjen yhteistyökonferenssiin ja toimii aktiivisesti yhteistyössä myös Euroopan tasolla. Millaisia tuulia maailmalta kuuluu elinsiirtojen suhteen, Ilkka Vass?\n– Merkittävä muutos tulee olemaan, että tähän asti kaikki sydän- ja keuhkosiirrot on tehty niin sanotusti aivokuolleelta luovuttajalta. Nouseva trendi on, että myös sydänkuolleita voidaan käyttää luovuttajina. Kun ihminen kuolee säädetyissä olosuhteissa sydänkuolemaan, voidaan sydämen toimintakykyä testata ja luovuttaa. Tämä vaikuttaa positiivisesti luovuttajien määrään, Ilkka Vass vastaa.\nSiirrokkaiden kansainvälisten urheilukilpailujen järjestäminen on toimintaa, joka näkyy merkittävästi myös muille kuin yhdistyksen jäsenille. Lignanon viime vuoden EM-kilpailuista tuotiin kotiin 20 kilpailijan voimin 40 mitalia, joka on merkittävä saavutus. Kilpailujen sosiaalisella puolella on myös erittäin tärkeä merkitys, se tuo ihmiset yhteen.\nMitaleja tai ei, työ vertaistuen parissa jatkuu. Elinsiirto on suuri asia ihmisen elämässä ja tuki asian käsittelyn suhteen on ensiarvoisen tärkeää. Tuki leikkauksen läpikäyneiltä on korvaamattomassa osassa, kun valmistaudutaan tai toivutaan leikkauksista. Siinä SyKe ry jatkaa arvokasta työtään.\nLuet tällä hetkellä Valtakunnallista työtä sydän- ja keuhkosiirrokkaiden tueksi\nLue seuraavaksi Salaperäinen kipuoireisto


Leijonat Discoverylle (pl. miesten MM-kisat) | Sivu 14 | Jatkoajan keskustelupalsta\n20.02.2022 klo 12.09\nNojoo, onneks tämä ei päivää ny pilannu ja lopputuloski miellytti. Ei ole tullut katsottua näitä kisoja oikein, mutta finaali ois ny kiinnostanu nähä. Onneks sentään Cmorella toimii hyvin liigapelien jälkilähetykset.\n20.02.2022 klo 23.50\nDiscoveryllä ei ole näköjään opittu mitään vuoden aikana. Sama kävi 2021 nuorten MM-kisojen pronssiottelun kanssa.\nTässä vielä kokemuksia reilun vuoden takaa.\nTämä spoilaaminen onnistui vielä pronssiottelunkin kohdalla, kun Leijona-aition kuvissa näkyi Suomen joukkue pronssimitalit kaulassa.\nTuossa firmassa tuntuu olevan uskomattoman vaikeaa tajuta, että kaikilla ei ole aina mahdollisuutta katsoa otteluita suorana. Varsinkaan hankalaan aikaan lähetettävien otteluiden osalta, mitä näissä toisella puolella maapalloa pelattavissa turnauksissa on monesti. Tällainen asia pitäisi olla nykyisellä suoratoistopalveluiden aikakaudella ihan perusjuttuja, kun palveluita markkinoidaan nimenomaan mahdollisuudella katsoa sisältöä silloin, kun se katsojalle sopii parhaiten.\nOnhan se myös aika perseestä, että IIHF-turnauksien Suomen maajoukkueiden ottelut näkyvät maksutta vain perinteisessä televisiossa, mutta Yle Areenan kaltaisia TV-lähetyksen kanssa rinnaikkaisia nettistriimejä ja tallenteita nähdäkseen pitää olla maksupaketti. Sitten maksavan asiakkaan naamalle syljetään vielä tällä tavalla ala-arvoisen puuhastelun muodossa, eikä edes opita aiemmista virheistä.\nIlmeisesti tiettyjen arvokisojen maajoukkuepelit maksuttomille kanaville rajaava lainsäädäntö ei koske sitten nettilähetyksiä, kun maksuttomat lähetykset voidaan rajata vain perinteiseen televisioon. Laki ei taida olla siis siltä osin ihan tässä päivässä kiinni. Huuhkajien pelien osalta on kyllä ollut aiemmin mm. maksuttomia Viafree-viritelmiä, joten muitakin mahdollisuuksia olisi kuin lykätä kaikki mahdollinen maksumuurin taakse.\n21.02.2022 klo 12.03\nMutta onhan tuo imo paskaa, ettet voi katsoa pelejä mistään ilmaiseksi netin kautta. Joo tulee TVstä mutta entäs kun olet paikassa, jossa ei ole tvtä? Pitää maksaa vähintään 10e/kk.\nKyllä mistä tahansa muualta olet aina voinut kisat katsoa kisakatsomosta ihan mistä vain ilmaiseksi, ilman että paikalla on TV töllötin.\n21.02.2022 klo 12.16\nEi ole kyllä Maikkariltakaan näkynyt enää ilmaiseksi tuo MTV3:n suora lähetys netin yli. Tai sanotaanko että joitain vuosia sitten oli näin, en tiedä miten nykyään. Jossain vaiheessa kuitenkin oli se että Maikkari ei lähettänyt pelejä maksutta netin yli.\n21.02.2022 klo 16.59\nValitettavasti Maikkarilla oli tosiaan myös sama tilanne MM-kisojen kanssa.\nKevään 2018 MM-kisoista jäi myös elävästi muistiin, että loppuottelua ei pystynyt kuuntelemaan edes radiosta. Satuin olemaan loppuottelun aikaan ratin takana, joten ei ollut mahdollisuutta seurata loppuottelua television ääressä. Radio Nova lähetti niistä kisoista Leijonien pelit, mutta kun Suomi putosi Sveitsille jo puolivälierässä, niin samalla hiljeni myös radioselostukset.\nKaupalliset kanavat tekevät vain minimin, mitä lainsäädäntö velvoittaa, eikä niissä ajatella samalla tavalla lajin näkyvyyttä tai suomalaisten mahdollisuuksia nähdä suurta yleisöä kiinnostavia lajeja. Toivottavasti Jääkiekkoliitossa silti pystytään nauramaan matkalla pankkiin, koska parin vuoden takaisesta uutisoinnista jäi sellainen kuva, että nimenomaan liitto ei halunnut silloin jatkaa sopimusta Ylen kanssa.\n21.02.2022 klo 20.34\nTakaisin YLElle kiitos. Tai edes Maikkarille.\nReactions: UnenNukkuja, sajuki ja Vatanen\n22.02.2022 klo 07.49\nTää välillä kummastuttaa että ”vaaditaan” jotain Ylelle. Jos Ylen pitäisi ostaa täydet oikeudet vaikka MM-kiekkoon tai olympialaisiin, eihän mikään estäisi myyjää hinnoittelemasta oikeuksia vaikka 50-kertaiseksi niiden todellisesta arvosta?\n22.02.2022 klo 11.55\nTämä. Tähän saisi tehdä vaikka kansalaiskeräyksen mun puolesta, että kisat saadaan vit%#un Discoveryltä. Sen verran vihaksi pisti kansanjuhlan televisioinnin tunarointi, joka kruunasi muutenkin heikon tuotannon kisoista.\nReactions: UnenNukkuja ja sajuki\n24.02.2022 klo 15.04\nVieläköhän Juhani Henriksson yli-iloinen virne naamalla toivottelee katsomaan KHL:n pudotuspelejä?\nSehän jyräsi nämä mainokset Suomen kulta-juhla ohjelman päälle.\n24.02.2022 klo 17.49\nLaitoin palautetta, että riittävästi ei näytetty studio-osuutta juhlalähetyksessä.\nReactions: TJV73, Don Douchebag ja Avuton tunari\n24.02.2022 klo 19.51\nTällaisen kanssa kannattaa olla varovainen. Asiakaspalveluiden ymmärrys sarkasmille ei ole yleensä kovin hyvä.\nReactions: Rush ja Lert\n24.02.2022 klo 20.08\nEi kyllä ole onni ollut Discoveryn jääkiekkolähetysten puolella tänä vuonna. Ensin U20-kisat keskeytetään ja sen jälkeen NHL-pelaajat vetäytyvät olympialaisista. Suomen olympiakultaa ei ehditä kauaa juhlia ennen kuin vetävät juhlalähetyksen vihkoon ja seurauksena somemyrsky. Nyt vielä Venäjän hyökkäys Ukrainaan ja siitä seurannut Jokereiden todennäköinen vetäytyminen KHL:stä sekä yleinen mainehaitta KHL-kumppanuudesta.\nKHL:n osalta poliittinen riski toki ainakin olisi pitänyt tiedostaa jo syksyllä, kun sopimuksia tehtiin.\n29.03.2022 klo 09.44\nA-maajoukkueen harjoitusottelut TV5:llä huhtikuussa:\nKe 13.4. klo 20.00 Tanska - Suomi\nTo 14.4. klo 16.00 Tanska - Suomi\nTo 21.4. klo 18.30 Suomi - Norja\nPe 22.4. klo 18.30 Suomi - Norja


Maailmanmestaritaikuri juhlakiertueella Keski-Suomessa, pian sen jälkeen keikka Yhdysvalloissa - Keskisuomalainen\nSuur-Jyväskylän Lehti 23.01.2020 10:57\nSimo ja Kirsti Aalto esittävät taikuutta maaliskuussa Keski-Suomessa. Kuva: Timo Heikkala\nTelevisiostakin tuttu taikuri Simo Aalto täyttää tänä vuonna 60 vuotta ja on siksi juhlakiertueella.\nKeski-Suomessa Aalto esiintyy vaimonsa Kirsti Aallon kanssa maaliskuussa. Tuolloin taikuriparia näkee perjantaina 13.3. Äänekoskella Suolahti-salissa, sunnuntaina 15.3. Muuramessa kulttuurikeskuksessa sekä lauantaina 21.3. ja sunnuntaina 22.3. Jyväskylässä Paviljongissa.\nJa jos nimi Simo Aalto ei sano mitään, seuraava lause sanoo: Jokeri Pokeri Box!\nSimo Aalto on tehnyt tv-ohjelmia 1980-luvun puolesta välistä. Simon taikateltta -sarjaa esitettiin YLE TV1:llä 2000-luvun alkuun asti noin 300 jaksoa. Tällä hetkellä Jokeri Pokeri Box -nimellä kulkevaa uutta tv-sarjaa on tehty Pikku Kakkoseen kolmisenkymmentä osaa, jotka ovat katsottavissa YLE Areenassa.\nSimo Aallon synttärivuoteen mahtuu myös esiintyminen Yhdysvalloissa, FFFF close up -kongressissa huhtikuun lopussa. Tapahtumaan on kutsuttu maailman parhaat close up -taikurit, joihin Simo Aalto kolmella MM-mitalillaan lukeutuu.\nAalto voitti taikuuden maailmanmestaruuskisoissa close up -sarjassa pronssia 1991 Lausannessa, Sveitsissä, hopeaa 1997 Dresdenissä, Saksassa sekä kultaa 2000 Lissabonissa, Portugalissa. Aallon muita saavutuksia ovat Lastenkulttuurin Valtionpalkinto (1989), Vuoden Taikuri -titteli (1998) sekä Vuoden Viihdetaiteilija -titteli (2003).\nSimo Aallon ura on kestänyt jo 42 vuotta ja siihen on mahtunut ylä- ja alamäkiä. Hän jätti lastentarhanopettajan työnsä 1989, jolloin hän siirtyi päätoimiseksi taikuriksi. Nyt Aalto kertoo, että ikääntyminen tuntuu oikein hyvältä.\n– Vasta nyt tuntuu, että murrosikä alkaa hellittää. Taikuri vain paranee vanhetessaan, kun kokemusta ja näkemystä on kertynyt muutama vuosikymmen.\nSimo Aalto julkaisee Youtube-kanavallaan helposti opittavia taikatemppuja. Katso: https://www.youtube.com/channel/UChU6d2Om3RZH7S2AvocjXAg/feed.


KotiDatan yt-neuvottelut on saatu päätökseen | KotiData\nKotiDatan yt-neuvottelut on saatu päätökseen\nKotiDatan yt-neuvottelut on saatu päätökseen 21.12.2020. Neuvottelut käynnistettiin joulukuun alussa.\nNeuvottelujen myötä on tarkasteltu eri vaihtoehtoja. Lopputuloksena päätettiin irtisanoa enintään kuusi henkeä ja osa-aikaistaa enintään kolme. Neuvottelujen piirissä oli kaiken kaikkiaan 15 työntekijää.\nNeuvottelujen yleinen tulos on nyt selvillä. Seuraavaksi yhtiö käy jokaisen neuvottelujen piirissä olleen työntekijän kanssa läpi henkilökohtaisesti kunkin omaan työsuhteeseen liittyvät mahdolliset muutokset ja ratkaisut. Useille heistä pystytään tarjoamaan uutta työnkuvaa tai uutta työpistettä irtisanomisen tai osa-aikaistamisen vaihtoehtona. Keskustelut pyritään käymään mahdollisimman pian.\n– Toivomme, että uudet vaihtoehdot herättävät kiinnostusta. Neuvottelut ovat olleet henkisesti raskaat meille kaikille, mutta olemme silti tyytyväisiä siihen, että yritys pystyy tarjoamaan joitain vaihtoehtoja ja uusia työnkuvia vanhojen tilalle, operatiivinen johtaja Minna Lassila toteaa.


Julkaistu: 7.3.2006 7:03\nEuroopan suorituskykyisin superkone on uusi 46 teraflopsiin yltävä IBM:n kone Saksassa.\nIBM:n valmistama Blue Gene-superkone on otettu käyttöön Jülichin tutkimuskeskuksessa Saksassa. Superkone tulee tutkijoiden, fyysikoiden, kemistien, biologien ja lääketieteilijöiden käyttöön. Sillä voidaan myös ennustaa säätä tai ennakoida pörssikurssien muutoksia.- Kone on loistava työkalu tieteellisille projekteille, joissa tarvitaan huimaa laskentatehoa, Peter Schäfer Jülich-keskuksesta sanoi AFP:lle. Keskus sijaitsee Aachenin kaupaungin lähellä.Schäfer johtaa komiteaa, joka päättää superkoneen käytöstä. - Kaikki rauhanomaiset projektit ovat tervetulleita, hän sanoi.Superkoneesta 90 prosenttia rahoitti Saksan liittotasavalta ja kymmenyksen Rhein-Westfalenin osavaltio, jossa Jülich-keskus sijaitsee.Superkoneita listaavan top500.org -verkkosivun mukaan Jülichin kone on suorituskykyisempi kuin Barcelonassa toimiva, tähän asti nopeimpana pidetty superkone. Jülichin koneella on kuitenkin vahva kilpailija, Ranskan Atomienergiakomissio CEA:n juuri asennettu 50 teraflopsin superkone. Laite on Bullin valmistama.


Palkkapäivä lainat - hengenpelastaja lainat - The best serwer\nWysłany: Sob 19:21, 08 Lut 2014 Temat postu: Palkkapäivä lainat - hengenpelastaja lainat\nYksi parhaista alueet tarkistaa on Maailmanlaajuinen -web . Life on täynnä hallitsematon henkilökohtaiset ongelmat . Nopea Allekirjoitus Lainat varten syystä tunnistamaan Ehdottaisin mukana nopeammin hyväksynnät . On lukuisia rahoituslaitosten toimittamalla verkossa auton title pankkilainaa tapahtumat ja jokainen on ominaisuudet suunniteltu houkutella useita kauppakassit kuin mahdollista . Ja se on ei oikealle, kunnes käsityönä kortti maksu päivä ne todella arvioimaan esineet ne voivat olla laskutetaan [url="http://laina101.webnode.com"]laina putkiremonttiin[/url] mutta taaksepäin ja eteenpäin net käyttö on tunnustettu ja puhdistettu nopeammin . Lisäksi ne vähentää erityisten kustannuksella asuntolaina . Näissä tapauksia , se tarjoaa parannus etsivät neuvoja ja palkkapäivä käteistä .\nHaku on erittäin helppo verkossa koska voit vertailla keskenään suuri määrä ja rahoituslaitosten aiemmin . Tarvittaessa , voit lähetä tai tarkastus paperityöt kohteelle Syndication oman pankki . Kuten jokainen asuntolaina , yhteistyössä allekirjoittaja tai et voi , sinun kannattaa ostoksilla huipputason käsitellä . On todella aivan suoraviivainen käsittely ja yleensä ammattitaitoisen ihmiset saa hyväksyminen plus dollaria vain pienempiä aikataulussa heti juontajana hakulomakkeen [url="http://pikavipit101.weebly.com"]pikavipit[/url] kokonaismäärä yleensä otti vuonna vakuutena henkilökohtaisia ??lainoja on 7500 250000. Jos olet tuottavien yksittäisen on jatkuva maksaa , sinun on oltava tietoinen kuinka kriittinen se todella on pitää to budjetti jotta käteisellä kautta 1 maksaa päivä voi edetä till jälkeen . Sinun täytyy tuntuu kuin voit count myyjän huomioon , tämä tarkoittaa ne saa olla ylle hämmentää sinut Rekisteröitymällä ongelman, joka vain ei ole parhaiten tarpeisiisi .\nTilinpäätös Konsultit nähneet Everthing . Jos sinulla ei tule olemaan alttiina arviointi luottokelpoisuus tai kysymyksiä tahansa omaisuutensa saatat olla , joudut toimittaa Joissakin oikeaa tietoa . Käänteisesti jos opit kömmähdys alkaen paperityötä , se voi mahdollisesti välttämättä tarkoita valtava määrä ja meille dollaria tarpeitasi . Näin , oman lyhytikäisiä ongelma tulee olemaan heti ratkaistu joten voit pienentää ongelmiin [url="http://lainaa-ilman-luottotietoja.webnode.com"]luotto 6000[/url] koska tämä henkilöitä on rahat varten henkilökohtainen rahalainan sisällä ajan . Niinpä ratkaistu antaa sinulle vuonna määrästä olen tajusi . On suositeltavaa mukaan sinulla pystyvät maksaa takaisin tällaisen dollaria kuluessa pitkät - lopussa ja siksi perusteellisesti pätevyys on tärkeää .\nTodisteet asuinpaikka voi olla olennaiset , tämä on yleensä sähköyhtiö laskun keskittymällä samalla osoite koska teidän pankki-tilille tai jotain vastaavaa . Se on oikeastaan perimmäinen tapa kitkemiseksi teidän vero ongelmat ja gastronomia täydellisesti . Se on sinun johtopäätös olipa Tämän hinta on jokin asia olet valmis pulittaa . Kun he ovat kotona , tuottavat maksu muuttuu aivan kuten tehdä maksu let ne voivat olla kuoret pois nyt [url="http://luotto.tumblr.com"]luotto.tumblr.com[/url] tämä on paljon paljon parempi ota actuel rahoitusapulainan peräisin laina yhtiö joka antaa kiinteä korko , luotettavin tavalta , välttää kiinnijäämisen by ristiriitaisuutta koko markkinat . Riippumatta siitä, teidän palkkion maksamiseen tutustu on lyhyt , olet aina vastuullinen kohteelle apuohjelmia , vuokrat , taloustavarat ja auto ratkaisu verkkosivuilla teidän muiden säännöllisesti kuukausittain laskut . Haluatte olla varma, että saatat olla tyytyväinen saada liiketoiminnan muutos kuitenkin , ehdot on bit vaikeaa käsittelemään jos Aren 't alkaen suurin taloudellinen tilanne . Investointi lyhyellä aikavälillä käteisennakkoa kautta online on hyvin yksinkertainen verrattuna valitsevat pankkilaina kanssa fyysistä taloudellinen markkinat .\nKun tällainen asiakirjat voi olla osta palkkapäivä lainat.


Top 5: Suomalaisjoukkueet lentopallon eurokentillä – Lentopallo.info\nTop 5: Suomalaisjoukkueet lentopallon eurokentillä\nLentopallon eurocupien kausi on vanhentunut pari kuukautta. Suomalaisia seurajoukkueita lähti Euroopan kentille yhdeksän kappaletta – yli puolet on vielä mukana.\nMiesten joukkueista Hurrikaani-Loimaa sai lähtöpassit kakkostason kisasta CEV Cupista. Naisissa LP Salolle (LP Viesti) kävi samoin. Kolmoskisassa Challenge Cupissa pettyivät naisten joukkueet LiigaPloki Pihtipudas ja LP Kangasala.\nCEV Cupissa ja Challenge Cupissa ovat edessä neljännesvälierät. Seuraavassa viisi jatkavaa suomalaisjoukkuetta rankattuina tähänastisten euro-otteiden perusteella.\n5. Hämeenlinna, naisten Mestarien liiga\nHämeenlinnalla (Hämeenlinnan Lentopallokerho) on takana vasta yksi Mestarien liigan alkulohkon kuudesta ottelusta. Kazanin Dinamolta tuli selkään 0-3 vieraissa. Vastustajat lohkossa ovat hurjat. On vielä kuitenkin ennenaikaista sanoa, millaiseksi Kerhon eurokausi muodostuu. Seurajoukkueiden maailmanmestaruutta parhaillaan tavoitteleva Eczacibasi VitrA Istanbul on ensimmäinen kotiotteluhaaste 19. joulukuuta.\n4. Ford Store Levoranta Sastamala (VaLePa), miesten CEV Cup\nMestarien liigan karsinnoissa Istanbul BBSK oli liian kova pala, mutta ottelut CEV Cupissa tarjoavat oivallisen tilaisuuden Eurooppa-menestykseen. Ensimmäinen CEV Cup -vastus, itävaltalainen Union Raiffeisen Waldviertel, ei ollut kummoinenkaan tasonmittari: VaLePa voitti molemmat ottelut 3-0. Nykyporukalla CEV Cupin neljän parhaan joukko on VaLePalle täyttä realismia – kunhan pelaajat pysyvät terveinä. Seuraava vastustaja: Kladno Volejbal cz, Tshekki\n3. Savo Volley, miesten Challenge Cup\nEnsimmäinen kausi ja heti eurokentillä 16 parhaan joukkoon. Saavutus ansaitsee hatunnoston, vaikka Savo ei ole vielä joutunut kovaan rakoon. Sekä norjalainen BK Tromsö että itävaltalainen VCA Amstetten Nö kaatuivat erätappioitta. Panokset kasvavat, sillä seuraava vastustaja Calcit Volley Kamnik tulee vahvasti nousevasta lentopallomaasta, Sloveniasta.\n2. Perungan Pojat Rovaniemi, miesten Challenge Cup\nKun päätetään mennä Euroopassa jatkoon, kannattaa se tehdä pudottamalla suuren lentopallomaan 15-kertainen mestari, mieluiten Suomen itsenäisyyspäivänä. PerPo (kotimaan kentillä sponsoroidusti Team Lakkapää) läväytti yhden vuoden tuloksista ja lähetti maineikkaan bulgarialaisryhmän Levski Sofian laulukuoroon. Henri Tuomen miehistö voitti sekä kotona että vieraissa. Vastus pahenee entisestään, sillä seuraava haaste on Ranskan Stade Poitevin Poitiers.\n1. Pölkky Kuusamo, naisten Challenge Cup\nPölkky pääsi heti karsintakierroksella tiukkaan paikkaan, kun vastaan tuli belgialainen Interfreight Antwerp LVT. Vierastappion 2-3 jälkeen Kuusamossa käännettiin homma kotiin 3-1-voitolla. Yhä suurempi riemu repesi ensimmäisellä varsinaisella kierroksella. Pölkky ja unkarilainen UTE Volleyball Team Budapest voittivat kotiottelunsa 3-1. Pölkky ratkaisi jatkopaikan kultaisessa erässä ja vieraskentällä. Kuusamolaisryhmä meni aivan uusiksi viime kaudesta, mutta balanssi Tuomas Alatalon valmentamassa joukkueessa on hämmästyttävän hyvä. Seuraava vastustaja: AO Thiras, Kreikka\nKirjoittaja Lentopallo.infoJulkaistu 06.12.2018 06.12.2018 Kategoriat CEV Cup, Challenge Cup, Mestarien liiga, Miesten Mestaruusliiga, Naisten MestaruusliigaAvainsanat Hämeenlinnan Lentopallokerho, Pölkky Kuusamo, Savo Volley, Team Lakkapää, VaLePa\nEdellinen Edellinen artikkeli: Perungan Pojat itsenäisyyspäivän kunniaksi upeasti jatkoon eurokentillä\nSeuraava Seuraava artikkeli: ”Ehkä parasta koskaan” – loisto-otteet nostavat Peetu Mäkisen väkisinkin ehdokkaaksi maajoukkueeseen


Brunch at home – Meanwhile in Longfield..\nPosted on 20.7.2011 by Huli\nSilloin tällöin on ihanaa kutsua ystäviä kotiin brunssille. Tosin tällä tavoin ei välty ruoan tekemiseltä, siivoamiselta ja tiskaamiselta, jonka takia brunssille on yleensä kiva karata. Mutta iloinen ilmapiiri, mukavat ihmiset ja kaunis sää vievät kyllä voiton muutamilta tiskeiltä!\nBrunch, kotoisemmin brunssi, tulee sanoista breakfast ja lunch. Se on alkujaan amerikkalainen aamupäivän ateria, jonka tarjoilu saa piirteitä sekä aamiaisesta että lounaasta. Tunnelmaltaan brunssi on seurallinen ja yleensä se katetaan viikonloppuaamuna.\nMeille kokoontui eräänä sunnuntaina 5 henkinen brunssiporukka. Porukka koostui kahdesta lapsesta ja kolmesta aikuisesta. Sapuskaa oli tarjolla vaikka kuinka, ja oli ihme, että ne kaikki saatiin edes mahtumaan pöydälle. Mitenkään en tähän postaukseen kaikkia reseptejä saa mahtumaan, mutta paljastan brunssin oman suosikkini reseptin. Muita reseptejä voi halutessaan pyydellä minulta vaikka spostin välityksellä.\nBrunssin valmistus aloitetiin jo edellisenä päivänä ja yritin saada mahdollisimman paljon valmiiksi ennen vieraiden tuloa, sillä kun porukka on kasassa en tahtoisi enää viettää hetkeäkään keittiössä, sillä rupattelu ja kuulumisien vaihtelu on niin paljon kivempaa!\nKoska brunssilla oli mukana myös lapsia, piti varmistaa, että myös heille löytyy tarpeeksi syötävää. Tässä brunssin tarjottavat koko komeudessaan:\nvadelmia, mustikoita, mansikoita\njogurttia Köpiksen tapaan\nvesi- ja cantaloupemelonia\nJa jotta myös makeannälkä saatiin kuriin, taioin jälkkäriksi seuraavia herkkuja:\nBrunssin ehdoton lempparini oli jogurtti Köpiksen tapaan. Annoksen nimestä voi aavistaa, että idea on kotoisin Tanskasta. Tätä herkkua oli tarjolla hotellimme aamupalalla, ja söin jogurttia varmaan 3-4 annosta joka aamu. Tosin vielä silloin en ollut tietoinen kreikkalaisen jogurtin kaloreista, joten kotona yksi annos saa riittää. Tämän nopean ja superherkullisen annoksen tekemiseen tarvitaan kreikkalaista jogurttia, vaalea siirappia, mysliä ja pensasmustikoita.\nViskele annosastian pohjalle aimo annos kreikkalaista jogurttia, laita jogurtin päälle aavistus vaalea siirappia ja sen jälkeen mysliä oman mauan mukaan. Viimeistele annos pensasmustikoilla, toki myös muut marjat sopivat erinomaisesti. Nauti hitaasti ja hartaasti, silmätkin saa laittaa kiinni niin mikään ulkopuolinen ei pääse häiritsemään ruokailuhetkeäsi.\nBrunssin lopuksi maha oli täynnä ja kipeä. Ruokaa myös jäi yli vaikka kuinka, joten suuntasimme seuraavana aamuna rääppiäisille talojemme takana oleville kallioille. Kesä on sitten ihanaa aikaa.. 🙂\n14 Replies to “Brunch at home”\n20.7.2011 at 10:04\nMiksi, miksi, miksi mä tulen tänne lukemaan ennen lounasta!! 😛\n22.11.2011 at 11:48\nPostaus ainakin herättää mukavasti ruokahalun. 🙂\n22.7.2011 at 09:42\nKreikkalaisen jogurtin voi yleensä korvata maustamattomalla rasvattomalla jogurtilla, josta on valutettu ylimääräiset nesteet pois. Näin saadaan aikaiseksi koostumukseltaan ihanan paksua jogurttia, joka on kuitenkin kalorimäärältään kevyempää. Valuttaminen onnistuu ainakin suodatinpussin läpi tai laittamalla siivilään keittiöliinan ja kaatamalla jogurtti liinan päälle valumaan.\n22.7.2011 at 10:25\nMä huomasin ton konstin sun blogissa. Mutta tota kreikkalaisen jogurtin makua ei voi korvata millään, se on vain niin täydellistä. Ja aika pieni määrä tuohon annokseen jogurttia menee, tosin äkkiä se kilon jogurttipaketti jääkaapista hävisi.. 😉\nSofié says:\tVastaa\n22.11.2011 at 11:41\nOi näyttää niin herkulliselta! Oli varmasti ihana herkutella omalla terssilla. Olisin kaivannut meidän brunssiin juurikin tuoreita marjoja, mutta korvattiin ne eksoottisilla hedelmillä. Oi kesä, missä viivyt?\nTuoreita marjoja on kyllä jo kova ikävä.. Meidän pakastin on sen verran pieni, että kesän varastot eivät pitkälle syksyyn kestä. Mutta onneksi on taas yksi syy lisää odottaa innokkaasti ensi kesää! 🙂\n17.4.2012 at 21:19\nHih! Päädyinkin tänne tällä kertaa Googlen kautta etsiessäni brunssireseptejä 🙂 Järjestän pian brunssin ja siihen reseptejä etsiskelen. Tosi herkullisen oloinen brunssi teillä ollut, nam!\n17.4.2012 at 21:23\nKiitos! Mä täällä suunnittelen jo kovaa vauhtia kesän ekaa ulkona syötävää brunssia. Tosin ennen sitä pitää suunnitella ja toteuttaa vielä vappupiknik. 😉\n17.4.2012 at 21:35\nKevät tuo kyllä mukanaan kaikkia kivoja tapahtumia, ihanaa! Suunnittelupuoli on jo puolet hauskuudesta!\n17.4.2012 at 21:55\nNäin on! Reseptien selailu ja menun miettiminen on tosi kivaa. 🙂 Brunssille kannattaa kyllä valita sitten sellaisia ruokia, että ne voi tarjota mahdollisesti myös kylmänä. Muuten voi tulla aika hoppu keittiössä, jos siellä pitää tehdä kamalan montaa hommaa yhtäaikaa.. Meille tuli kerran tosi kiirus ja hoppu kun järkättiin tapas-iltaa. Kaikki piti saada pöytään yhtäaikaa (ja lämpiminä), joten se meni vähän sellaiseksi säätämiseksi.\n17.4.2012 at 22:22\nTuo on kyllä hyvä pointti, pitääkin varmistaa, ettei tule liikaa sellaisia ruokia, mitkä pitää kantaa lämpiminä pöytään. Mun heikkous on juuri se, että yritän ajottaa ruuanlaitossa kaikki siihen loppumetreille. PItäisi oppia tekemään mahdollisimman paljon jo hyvissä ajoin ja myös niin, että sitten vain lämmittää ennen tarjoilua. Parempi sekin kun että tulee hirveä stressi köökissä! 😉\n18.4.2012 at 08:53\nTeethän sitten brunssista postauksen? Odotan jo innolla sen lukemista. 🙂 Ehkä saan sieltä vinkkejä omiin suunnitelmiin. Ihanaa kevään jatkoa!\n18.4.2012 at 19:10\nJoo kyllä tarkoitus olisi. Yksi hyvä omakeksimä reseptikin löytyy 😉 Se on JJ:n parempi munakas!\n18.4.2012 at 20:01\nJään odottamaan innolla! 🙂


Pirttijärvi (Kuhmoinen, Pirttikulma) – Wikipedia\nPirttijärvi (Kuhmoinen, Pirttikulma)\nPirttijärvi on Pirkanmaalla Kuhmoisissa sijaitseva järvi.\nMaanmittauslaitoksen ortoilmakuva Pirttijärvestä. Kuvan vasemmassa laidassa näkyy Tannijärvi. Pirttijärven oikealla puolella näkyy siihen laskevat Alinen ja Ylinen.\nKoordinaatit 61°32′42″N, 25°00′40″E\nLaskujoki oja Tannijärveen \nPinta-ala 44,743 ha \nRantaviiva 6,598 km \nJärven pinta-ala on 45 hehtaaria ja se on 1,6 kilometriä pitkä ja 800 metriä leveä. Järvellä on kartan mukaan kolme pientä saarta, jotka sijaitsevat järven luoteisosassa. Järven rantaviivan pituus on 6,6 kilometriä ja rannat ovat pääosin metsämaata. Järvellä on noin 20 vapaa-ajan asuntoa ja hieman kauempana järven luoteispuolella on kolme taloa. Järven luoteispuolelta kulkee lisäksi Hahmajärven ja Myllykylän kylien välinen tie.\nJärvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Vesijaon valuma-alueeseen (35.784) se kuuluu. Järven vedenpinnan korkeus on 136,7 metriä mpy. Siihen laskevat Alinen ja Kotajärvi. Pirttijärven laskuoja lähtee järven luoteispäästä ja laskee 150 metrin päässä Tannijärveen, joka puolestaan laskee Höllijärven kautta Kukasjärveen. Pirttijärven ja Tannijärven välinen pudotus on 0,3 metriä ja Pirttijärven ja Kukasjärven välinen pudotus 18,6 metriä.\nVuoden 1965 peruskartassa järven ympäristössä oli muutama talo, joiden yhteydessä oli peltoja. Vuoteen 1985 mennessä suurin osa pelloista oli metsittynyt ja etenkin järven luoteisrannalle oli rakennettu lisää taloja.\n↑ a b c d e f g Pirttijärvi, Kuhmoinen (sijainti maastokartalla) Karttapaikka. Helsinki: Maanmittauslaitos. Viitattu 10.8.2021.\n↑ Pirttijärvi, Kuhmoinen (sijainti ilmavalokuvassa) Karttapaikka. Helsinki: Maanmittauslaitos. Viitattu 10.8.2021.\nNoudettu kohteesta ”https://fi.wikipedia.org/w/index.php?title=Pirttijärvi_(Kuhmoinen,_Pirttikulma)&oldid=19968906”\nViimeksi muokattu 30. elokuuta 2021 kello 16.37\nSivua on viimeksi muutettu 30. elokuuta 2021 kello 16.37.


Koti Miehet Kengät Reebok Club C 85 Miehet\nYksi Reebokin tunnetuimmista malleista, Club C on kiistaton klassikko, jolla on valtava kysyntä tänä päivänä. Tässä versiossa on hyödynnettty ylellistä nahkapäällistä käyttämällä klassisia luonnonvalkoisia sävyjä. Old school -brändäys on tutussa paikassa päällisessä sivuttaisuunnassa viimeistelemässä ulkoista ilmettä. Kengän sisällä oleva pehmustava vuori lisää mukavuutta ja EVA-vaimennustekniikka varmistaa askeleiden pehmeyden. Ulkopohjan kumipinta taas takaa tukevat ja pitävät askeleet. - AR0457\nValkoinen Tuotekoodi: 243771_sizefi


Tekoäly valitsee jo Suomessakin parhaat työnhakijat – Tutkijat: “Lisää syrjintää, seksismiä ja rasismia” | Tiede | yle.fi\nnainen ja hänen cv:nsä Kuva: Yle/Miro Johansson, Shutterstock yle tiede\nJulkaistu 07.10.2017 - 07:32 . Päivitetty 07.10.2017 - 12:18\nMitä jos et koskaan pääsisi työhaastatteluun asti? Tekoäly seuloo jo nyt Suomessa tuhansia työnhakijoita viikossa ja ehdottaa vapaisiin paikkoihin parhaat osaajat. Yhdysvaltalaistutkijoiden mukaan tekoälyn käyttö rekrytoinnin työkaluna uhkaa syrjäyttää osan ihmisistä kokonaan pois työmarkkinoilta.\nSuomalaisissa rekrytointiyrityksissä tekoäly on päivittäisessä käytössä.\n- Meillä tekoäly avustaa hakijoiden esivalinnassa, järjestää heidät paremmuusjärjestykseen ja ehdottaa matcheja työnantajalle, Barona Henkilöstopalveluiden toimitusjohtaja Tuomas Mikkonen kertoo.\nMikkonen arvioi, että vuosittain tekoälyä käytetään Suomessa jopa 40 000 rekrytoinnissa. Se on vielä suhteellisen pieni osa vuosittaisista puolesta miljoonasta rekrytoinnista, mutta tekoälyn käyttö lisääntyy meilläkin vauhdilla.\n- Tekoäly on tehokas yhdistämään avoimia tehtäviä ja sopivia henkilöitä. Silloin rekrytoijalla on enemmän aikaa kasvokkain niiden henkilöiden kanssa, jotka seuloutuvat prosessin loppusuoralle, kertoo suorahakupalvelujohtaja Jussi Pokkinen Staffpointista.\nYhdysvaltalaistutkijat: tekoäly kärjistää ongelmia\nYhdysvaltojen 20 suurinta työnantajaa ovat jo automatisoineet työhönottonsa. Kun työnhakija täyttää työhakemuksen, algoritmit käyvät siihen käsiksi. Jos hakemus vaikuttaa lupaavalta, se päätyy myös ihmissilmien tarkasteltavaksi, mutta jos hakemus on jollain tavalla epäilyttävä, sen tie katkeaa.\n- Rekrytoija haluaa löytää ”työelämän Tinderistä” täydellisen matchin: ihmisen joka on taidoiltaan ja kyvyiltään paras mahdollinen vapaana olevaan työpaikkaan. Tekoäly vähentää rekrytoijan vaivoja, mutta siinä ei ole niinkään kyse rekrytoinnin automatisoinnista, kuin hylkäämisen automatisoinnista, tutkija Dan Greene toteaa Yle Tieteelle.\nDan Greene ja Ifeoma Ajunwa tutkivat automaattista työhönottoa Harvardin yliopistossa. Yle Tiede haastatteli heitä Work2017-konferenssissa Turussa. Tutkijat ovat huolissaan siitä, että nyt on syntymässä alaluokka ihmisiä, jotka syrjäytyvät pysyvästi työmarkkinoiden ulkopuolelle.\nTutkijat Dan Greene ja Ifeoma Ajunwa tutkijat Dan Greene ja Ifeoma Ajunwa Kuva: Sakari Piippo yle tiede\n- Työhönottopäätös on lopulta aina inhimillinen päätös ja haastattelu tehdään kasvokkain. Ongelma on se, että kaikki eivät pääse tähän vaiheeseen – ehkä koskaan, Ifeoma Ajunwa varoittaa.\n- Paluu työelämään esimerkiksi pitkittyneen työttömyyden tai mielenterveysongelmien jälkeen vaikeutuu, Ajunwa lisää.\nTekoälyä opetetaan aiemmilla onnistuneilla rekrytoinneilla\nTekoäly oppii vain sen, mitä sille syötetään. Rekrytoinnin työkaluna tekoälyä opetetaan aiemmilla onnistuneilla rekrytoinneilla. Eli jos työpaikkaan on valittu valkoisia keski-ikäisiä miehiä - tekoäly tarjoaa heitä sinne todennäköisimmin jatkossakin.\n- Kyllä tämä lisää syrjintää, seksismiä ja rasismia. Jos syötetyssä datassa on vinoumia, algoritmit tuottavat niitä todella tehokkaasti lisää, Ajunwa toteaa.\nOnko yhdysvaltalaistutkijoiden huoli aiheellinen Suomessakin? Onko osa työnhakijoista jo nyt auttamatta pihalla tai lisääntyykö syrjintä – tekoälyn vuoksi?\nTekoäly on armoton, se huomaa esimerkiksi kuopat CV:ssä.\n- Silloin jos halutaan vain kylmästi optimoida rekrytointiprosessi, niin kyllä tämmöinenkin uhkakuva on mahdollinen, sanoo Jussi Pokkinen Staffpointista.\n- Ihan varmasti tulevaisuudessa tullaan näkemään myös tällaisia, väärällä tavalla tehokkaita rekrytointijärjestelmiä, jatkaa TalentAdoren perustaja ja toimitusjohtaja Saku Valkama.\n- Toisaalta tekoälyyn voidaan myös ohjelmoida uusia painotuksia, esimerkiksi että haetaan juuri diversitettiä, vastaa Tuomas Mikkonen Baronasta.\nTekoälyä ei voi haastaa oikeuteen\n- Jos ihminen tekee työhönotossa virheen, sen päätöksen voi kyseenalaistaa ja rekrytoijan voi vaikka vetää oikeuteen, mutta näitä teknologisia järjestelmiä ei voi haastaa oikeuteen. Ne ovat mustia laatikoita, joiden sisältöä me emme tunne. Niiden sisäiset algoritmit ja niihin syötetty data ovat yrityssalaisuuksia, tutkija Greene muistuttaa.\nToisaalta tekoäly voidaan valjastaa myös auttamaan syrjäytymisvaarassa olevia tai jo työmarkkinoilta syrjäytyneitä. Tällaista palvelua kehitellään Suomessa ja se lanseerataan todennäköisesti vuodenvaihteessa.\n- Tekoäly on armoton, se huomaa esimerkiksi kuopat CV:ssä. Mutta se voidaan rakentaa myös auttamaan tällaisten henkilöiden työn saamista. Tätä jo pilotoidaan, Barona Henkilöstopalveluiden toimitusjohtaja Tuomas Mikkonen lisää.\nSekä Staffpointista että TalentAdoresta kerrotaan, että niissä hakuprosessista yritetään tehdä mahdollisimman hyvä kokemus nimenomaan hakijalle.\n- Tekoäly tekee sen, mitä sitä pyydetään tekemään. Ratkaisevassa asemassa on se, miten sitä ohjataan, Jussi Pokkinen muistuttaa.\n- Automaatiolla voidaan lisätä inhimillisyyttä hakuprosessiiin. Tekoälyllä on aikaa antaa yksilöllistä palautetta jokaiselle kandidaatille, toisin kuin ihmisellä, Saku Valkama kertoo.\ntummaihoinen mies ja hänen cv:nsä Kuva: Yle/Miro Johansson, Shutterstock yle tiede\nMiltä näyttää työelämän tulevaisuus?\n- Tulevaisuuden työelämä on – ellemme tee tietoista työtä sen muuttamiseksi – hyvin samanlaista kuin työelämä tänä päivänä. Eli meillä on vahvasti kahtiajakautuneet työmarkkinat, Greene ennustaa.\nToisaalta Yhdysvalloissa on nähty, että työnhakijat auttavat toisiaan ja netissä on tarjolla tietoa siitä, miten esimerkiksi rekrytointiprosessin persoonallisuustesteissä kannattaa vastata.\nSaku Valkama ennustaakin, että tulevaisuudessa hakija on hakuprosessin kuningas:\n- Yhdysvalloissa on jo nyt verkkosivuja, joissa hakijat jakavat tietoa hakuprosesseista ja työntekijät kertovat, minkälaista eri yrityksissä on työskennellä. Kaikesta tulee läpinäkyvää. Tulevaisuudessa hakija tekee rekrytointipäätöksen: päättää itse, mihin haluaa mennä töihin.\nMicrosoftin Tay-chatbotti oppi natsiksi alle 24 tunnissa!\n- Kun tekoäly tulevaisuudessa pyrkii toistamaan jo tehtyjä onnistuneita rekrytointeja, onnistumisen määritelmä saattaa olla toisenlainen kuin nyt. Se saattaa perustua siihen, miten ihminen pärjää työssään, ja tätä arvioivat sekä esimies että kollegat, Mikkonen ennustaa.\n- Ei kannata olla liian pessimistinen. Me ihmiset teemme tietoisia päätöksiä siitä, millaisia teknologioita me rakennamme ja millaisia arvoja ne noudattavat. Sen voi nähdä myös mahdollisuutena! Ei nykytilanne ole millään tavalla kiveen hakattu. Eli toisenlainen maailma on mahdollinen ja se voi olla ihan erilainen! Dan Greene lupaa.\nNäin tekoäly oppii ennakkoluuloja\nGoogle-kääntäjä on hyvä esimerkki siitä, miten tekoäly oppii ennakkoluuloja.\nKun Google-kääntäjälle annetaan suomenkielinen lause ”Hän on toimitusjohtaja”, se kääntää sen englanniksi ”He’s the managing director”, mutta lause ”Hän on hoitaja” kääntyykin ”She’s a nurse”. Suomen kielessä persoonapronomi ei kerro sukupuolta, joten Google-kääntäjä päättelee sen ammatin perusteella.\nKukaan ei ole opettanut Google-kääntäjää toimimaan näin, vaan tällä tavalla tekoäly oppii. Google-kääntäjää on opetettu valtavalla määrällä suomen- ja englanninkielistä tekstiä ja se etsii niistä yhteyksiä.\n- Tekoäly oppii asenteita. Tämä johtuu siitä, että algoritmit ovat ihmisten kehittämiä eikä niihin syötetty data ole neutraalia. Algoritmit toimivat peileinä. Ne heijastelevat yhteiskuntaamme, Ajunwa muistuttaa.\nViime vuonna nähtiin aika karulla tavalla, miten nopeasti oppiva tekoäly poimii ihmisten asenteita ja ennakkoluuloja. Ohjelmistoyhtiö Microsoft kehitti keskustelurobotin, joka oli ohjelmoitu oppimaan käymistään keskusteluistaan ja näin se tosiaan tekikin. Tay-chatbotti oppi natsiksi ja alkoi suoltaa rasistisia ja seksistisiä Twitter-viestejä – ja jouduttiin sulkemaan - alle 24 tunnissa!


Lattian kaltevuus ja läpiviennit\nLattian kaltevuuden on oltava sellainen, että vesi valuu esteettä lattiakaivoon. Vedeneristyksen ja lattiakaivon liitoksen on oltava niin tiivis, että vesi ei pääse vedeneristyksen alapuolisiin rakenteisiin vaikka vedenpinta kaivossa nousisi liitoksen yläpuolelle. Lattiakaivo kiinnitetään liikkumattomaksi alustaan.\nMärkätilojen lattian suositeltava kaltevuus veden poisjohtamiseksi on lattiakaivoon päin 1:80, suihkun alueella 1:50 (eli 500 mm matkalla kallistus yhteensä 10 mm). Jos kaltevuus 1:80 on kohteessa mahdoton toteuttaa, tulee lattian kaltevuuden olla kuitenkin vähintään 1:100 (eli esim. 500 mm matkalla kallistus yhteensä 5 mm).\nEsimerkki lattian kallistusvalusta. Märkätilojen lattian suositeltava kaltevuus veden poisjohtamiseksi on lattiakaivoon päin 1:80.\nVesilaitteet ja lattiakaivot sijoitetaan siten, ettei vesi valu märkätilan lattialta muihin tiloihin. Kantavan betonilaatan päälle valetaan yleensä kallistusvalu. Märkätilat suositellaan varustettavaksi lämmitysjärjestelmään liitettävällä ja erikseen käytettävissä olevalla lattialämmityksellä.\nVedeneristys tehdään kallistusrakenteen päälle. Märkätilan lattiaan saa tehdä vain läpivientejä, jotka ovat tarpeen viemäröinnin järjestämiseksi. Vedeneriste nostetaan seinä- ja muille pystypinnoille valmiin lattiapinnan yläpuolelle vähintään 100 mm. Seinän vedeneristys limitetään vesitiiviisti lattian vedeneristyksen päälle. Lattian vedeneristyksen saumoja tulee välttää märkätilan eniten kastuvalla alueella.\nEriste valitaan tapauskohtaisesti. Sillä tulee olla riittävät lujuus-, vesitiiviys- ja joustavuusominaisuudet, riittävä kerrospaksuus ja tartuntalujuus alustaan sekä toisiin ainekerroksiin.\nAlus- ja päällysrakenteet suunnitellaan vedeneristystarvikkeen valmistajan ohjeiden mukaan. Erityistä huomiota kiinnitetään vedeneristeen joustavuuteen ja kestävyyteen rakennusosien liitoksissa sekä riittävään kerrospaksuuteen.\nVedeneristysmateriaaleja ovat levitettävät ja ruiskutettavat vedeneristeet, eristyslaastit, massalattiatarvikkeet (esimerkiksi epoksimassat, epoksihartsimassat ja akryylimassat), kermieristys sekä eristys muovimatosta.\nLattiakaivon, sen putkiliitosten sekä vedeneristyksen liitokset mahdollisine korotusrenkaineen tehdään vedenpitäviksi. Lattiakaivo...\nMärkätilasta pois johtavan oven kynnyksellä vedeneriste nostetaan yleensä vähintään 15 mm valmista lattiapintaa ylemmäksi. Nosto voidaan tehdä tarvittaessa luiskaamalla. Kynnyksen kohdalla vedeneriste nostetaan lattiapinnan tasoa korkeammalle ja se liitetään vesitiiviisti oven kynnykseen ja karmiin. Enintään 20 mm korkea kynnys soveltuu pyörätuolikäyttöön.\nKattopinnat käsitellään yleensä rasitusluokkaan 4 soveltuvalla rappauksella tai tasoitteella ja maalataan. Puurakenteisiin vä...


Tietosuojaseloste - Lahti Precision\nHenkilötietojesi huolellinen ja varovainen käsittely on meille Lahti Precision Oy:ssa tärkeää. Käsittelemme henkilötietojasi noudattaen tietosuojalainsäädäntöä sekä hyvää tiedonhallinta- ja käsittelytapaa. Henkilökohtaiset tiedot ovat mitä tahansa tietoja, joista henkilö (jäljempänä ”Käyttäjä” tai “sinä”) voidaan tunnistaa.\nKäytämme tietoja palveluiden toimittamiseen ja personointiin, asiakaspalveluun sekä osuvamman mainonnan näyttämiseen. Huomaathan, että verkkosivustomme voivat sisältää linkkejä muiden yhtiöiden sivuille tai palveluihin, joilla on meistä erilliset, omat tietosuojakäytäntönsä.\nKeräämme henkilötietosi ensisijaisesti suoraan sinulta joko suullisesti tai kirjallisesti. Ne voivat olla meidän itsemme tai kumppaneidemme meidän toimeksiannosta keräämiä tietoja. Tiedot voivat olla myös käytössämme olevien palveluiden keräämiä. Lisäksi saamme tietoja viranomaisten pitämistä rekistereistä, luottotieto- ja asiakashäiriörekisteristä sekä muista luotettavista rekistereistä.\nSivujen kautta lähetetyt lomakkeet sisältävät henkilötietoja: minimissään etunimi, sukunimi sekä sähköpostiosoite. Lähettämällä lomakkeen hyväksyt, että sivujen omistaja taltioi antamasi henkilötiedot omaan järjestelmäänsä toteuttaakseen pyytämänne palvelun.\nSaatamme kerätä tietoja myös automaattisesti, kun Käyttäjä käyttää palveluamme. Nämä tiedot käsittävät:\nKäyttäjän aktiivisuuden palvelussa, kuten Käyttäjän aktiivisuuden perusteella tallentuvat tiedot sekä tapahtumatiedot, jotka palveluta lähetetään statistiikka- ja markkinointityökaluille.\nKäyttäjän lataukset palvelussa.\nSaamme myös teknisiä käyttäjätietoja palvelustamme, kuten:\nAikaleimoja ja lokitietoja liittyen palvelun käyttöön.\nTietoja laitteista, joita käytetään palveluun pääsemiseksi, mukaan lukien IP-osoitteet ja ohjelmistoversiot. Nämä tiedot saadaan Käyttäjän selainten ja evästeiden avulla.\nKlikkaukset palvelussa ja lomakkeiden täyttötiedot.\nMarkkinointievästeet kohdennetun mainonnan esittämiseen.\nEmme yhdistä emmekä tallenna näitä tietoja henkilötietojen yhteyteen.\n1. Palvelun tarjoaminen\nYhteydenottojen hoitamista varten pidämme tallessa yhteystietoja ja kirjanpitoa yhteydenottojen aiheista Käyttäjän kanssa, jotta voimme tarjota palvelua Käyttäjälle.\n2. Palvelun kehittäminen ja tutkimus\nSaatamme käyttää henkilötietoja parantaaksemme palvelun laatua, ratkaistaksemme palvelussa havaittuja ongelmia ja kehittääksemme palvelun ominaisuuksia Käyttäjiä varten. Tämä tietojenkäsittely perustuu aitoon kiinnostukseemme parantaa palveluamme ja sen ominaisuuksia ja sisältöä. Saatamme myös tuottaa nimettömiä tilastotietoja tutkimustarkoituksiin, mukaan lukien liiketoiminta-analytiikkaan.\nSaatamme käyttää henkilötietoja lähettääksemme Käyttäjälle tärkeitä tietoja palvelusta. Henkilötietoja saatetaan käyttää myös Käyttäjiin kohdistuvan mainonnan, markkinoinnin, suoramarkkinoinnin ja personoidun markkinoinnin tarkoituksiin. Saatamme luoda yleisiä profiileja Käyttäjistä tarjotaksemme parempaa sisältöä ja mainoksia. Tämä perustuu aitoon kiinnostukseemme pitää Käyttäjät ajan tasalla palvelustamme ja markkinoida uusia tarpeellisia tuotteita ja palveluita Käyttäjillemme. Käyttäjällä on oikeus kieltää suoramarkkinointi koska tahansa.\nEmme jaa henkilötietoja kolmansille osapuolille, paitsi:\nIP-osoitteet ja markkinointievästeet, joita ei yhdistetä muihin henkilötietoihin\nkun luottamamme palveluntarjoajat tarjoavat meille palveluita meidän puolestamme ja ohjeidemme mukaisesti. Valvomme kuitenkin Käyttäjän henkilötietojen käyttöä ja olemme niistä vastuussa kaikissa tilanteissa.\njos olemme osallisena fuusiossa, yrityskaupassa, tai liiketoiminnan tai sen osan myynnissä.\nkun uskomme vilpittömin mielin, että tietojen antaminen on välttämätöntä oikeuksiemme suojelemiseksi, Käyttäjän turvallisuuden tai muiden turvallisuuden suojelemiseksi, petoksen tutkimiseksi, tai valtiovallan vaatimusten täyttämiseksi.\nEmme myy Käyttäjien henkilötietoja kolmansille osapuolille.\nPääsääntöisesti emme siirrä Käyttäjien henkilötietoja EU:n/ETA:n ulkopuolelle. Osa käyttämästämme statistiikka- ja markkinointipalvelujen tarjoajista toimivat Yhdysvalloissa. Kun nämä palveluntarjoajat tarjoavat meille palveluita, saatamme joutua siirtämään joitakin Käyttäjien tietoja Yhdysvaltoihin kuten IP-osoitteet statistiikkaan tai email-, yritys- ja nimitiedot email markkinointijärjestelmään tai myynnin järjestelmään. Näissä tilanteissa palveluntarjoajamme ovat sitoutuneet tarjoamaan tietosuojaa Euroopassa koskevien lakien vaatiman riittävän tietosuojan tason sekä noudattamaan Privacy Shield -sopimusta.\nKäyttäjän henkilötietoja tullaan säilyttämään vain niin kauan kuin on se tarpeen tässä tietosuojapolitiikassa määriteltyjen tavoitteiden täyttämiseksi. Kun laki, meidän oikeutemme tai velvollisuutemme tai Käyttäjän oikeudet tai velvollisuudet eivät enää edellytä Käyttäjän henkilötietojen säilyttämistä, tuhoamme kyseiset henkilötiedot. Kun Käyttäjä esimerkiksi pyytää poistamaan tietonsa palvelusta, tuhoamme tiedot. Teknisten syiden vuoksi tällaisissa tilanteissa henkilötietoja säilytetään varmuuskopioissamme enintään vuoden ennen kuin ne tuhotaan.\nPyrimme pitämään hallussamme olevat henkilötiedot oikeina ja ajantasaisina poistamalla tarpeettomia tietoja sekä päivittämällä vanhentuneita tietoja.\nKäsittelemme henkilötietojasi tietosuoja-asetuksen mukaisesti noudattaen oikeuksiasi ja vapauksiasi kunnioittavalla tavalla. Huolehdimme siitä, että tietosuojaperiaatteita noudatetaan kaikissa henkilötietojen käsittelyvaiheissa.\nTietojasi käsittelevät vain ne meidän tai kumppaneiden työntekijät, joilla on oikeus henkilötietojen käsittelyyn. Olemme varmistaneet henkilöstön tietoturvatietoisuuden ja osaamisen koulutuksilla ja ohjeilla.\nHenkilötietojasi voidaan käsitellä useissa eri tietojärjestelmissä, jotka ovat joko meidän tai kumppaneiden hallinnoimia.\nKäyttäjällä on oikeus saada, oikaista, päivittää, muuttaa tai poistaa ne henkilötiedot, jotka meillä on hallussamme kyseisestä Käyttäjästä. Käyttäjällä on oikeus vastustaa ja rajoittaa tiettyjä tietojenkäsittelyjä, kuten profilointia markkinointitarkoituksiin. Ne henkilötiedot, jotka ovat välttämättömiä tässä tietosuojaselosteessa määritettyjen tavoitteiden täyttämiseksi ja/tai joita laki edellyttää, ei Käyttäjä voi kuitenkaan poistaa.\nKäyttäjä voi korjata, tuhota tai muutoin käsitellä henkilötietoja palvelussa.\nPalvelumme ei ole suunnattu alle 16-vuotiaille lapsille. Jos havaitset, että alle 16-vuotias lapsi on antanut meille henkilötietojaan, ole hyvä ja ota yhteyttä meihin.\nKäytämme evästeitä tai muita samankaltaisia tekniikoita palvelun tarjoamisessa. Evästeet ovat pieniä tekstitiedostoja, jotka on sijoitettu Käyttäjän laitteelle keräämään normaaleja internetin lokitietoja. Palvelun tietyt toiminnallisuudet vaativat evästeiden käyttöä. Käytämme evästeitä lisätäksemme palvelun toimivuutta ja kerätäksemme statistiikkaa tehdäksemme siitä helpomman käyttää. Lisäksi käytämme evästeitä markkinoinnin tarjoamiseen, mutta emme tallenna henkilötietoja ja markkinointievästeitä siten, että ne voitaisiin liittää yhteen.\nKäyttäjä voi asettaa selaimensa asetukset siten, että se ei hyväksy evästeiden käyttöä. Käyttäjä voi myös rajoittaa evästeiden käyttöä tai poistaa evästeet selaimelta. Koska evästeet kuitenkin ovat osa palvelun toimintatapaa, evästeiden käytön rajoittaminen saattaa vaikuttaa palvelun toimivuuteen. Lisätietoa evästeistä ja käyttämistämme seurantatyökaluista voit lukea käyttöehdoistamme.\nSuhtaudumme turvallisuuteesi vakavasti. Teemme erilaisia toimenpiteitä suojellaksemme henkilötietoja häviämiseltä, väärinkäytöltä ja niiden luvattomalta saamiselta tai paljastamiselta. Nämä toimenpiteet tehdään ottaen huomioon keräämiemme, käsittelemiemme ja säilyttämiemme tietojen arkaluonteisuuden sekä nykyisen teknologian.\nSaatamme muuttaa tätä politiikkaa aika ajoin. Jos muutamme, päivitämme muutoksesta tiedot tietosuojaselosteessa ja käyttöehdoissa.\nOle hyvä ja ota yhteyttä meihin, jos sinulla on kysyttävää tai kommentoitavaa meidän tietosuojakäytännöistä. Voit ottaa meihin yhteyttä käyttämällä ”Rekisterinpitäjä” koskevassa osiossa annettuja yhteystietoja.


Poikkeuksellinen fuusio | Kauppalehti\nKaupallinen yhteistyöHuviksi ja hyödyksi\nTuleva rahapeliyhteisöjen fuusio on historiallinen ja poikkeuksellinen. Valmistautumisaika on pitkä, lainsäädäntöä on muutettava ja edunsaajien asema turvattava. Eri tuote- ja palvelukonseptien yhdistämisellä saadaan kuitenkin aikaan harvinainen kokonaisuus, jolla kanavoidaan rutkasti lisävoimaa suomalaiseen hyvään.\nTalouspoliittinen ministerivaliokunta teki kesä-heinäkuun vaihteessa päätöksen jatkaa suomalaisten rahapeliyhteisöjen (RAY, Veikkaus ja Fintoto) yhdistämisen valmistelua. Kimpan toteutuessa edessä on erittäin mielenkiintoinen ja poikkeuksellinen fuusio.\nEnsimmäinen poikkeus tavalliseen yritysfuusioon verrattuna on pitkä valmistautumisaika. Näillä näkymin uusi rahapeliyhtiö voi arpajaislakimuutosten myötä aloittaa toimintansa vuoden 2017 aikana tai viimeistään 2018 alussa. Edessämme on siis vähintään 1,5 vuoden mittainen jakso, jolloin fuusiota voidaan valmistella, mutta operatiivista toimintaa ei voida uudessa yhtiössä juuri käynnistää.\nPitkä valmistautumisjakso antaa paljon uudenlaisia mahdollisuuksia fuusion toteuttamiseksi, mutta samalla se myös aiheuttaa erilaisia haasteita. Ennen kaikkea se vaatii rahapeliyhteisöjen henkilöstöltä paljon. Päivittäinen rahapelitoiminta ei saa kärsiä ja kuitenkin samalla on edistettävä pitkässä putkessa uuden alkua. On kyettävä olemaan avoin uusille ajatuksille, järjestelmävaihtoehdoille, prosesseille ja ties mille muulle ja toisaalta pyöritettävä olemassa olevaa toimintaa mahdollisimman tehokkaasti. Sen kuuluisan pinnan on venyttävä erityisen pitkälle.\nLiiketoiminnan näkökulmasta fuusio on mielenkiintoinen. Yhdistymässä ei ole kolme samanlaista paperia valmistavaa tehdasta vaan yhteisöt, joilla on ollut suhteellisen selkeä oma bisneksensä. Nämä rahapelialan eri tuote- ja palvelukonseptit tarjoavat yhdessä jopa kansainvälisestikin melko harvinaisen ellei uniikin yhdistelmän samasta luukusta. Harvassa ovat ne yritykset, jotka tarjoavat esimerkiksi samalla internetsivustolla urheiluvedonlyöntiä, hevospelejä, arpoja, lottoja ja raha-automaattipelejä. Tämä tuo rutkasti lisävoimaa kanavoida suomalaista rahapelaamista suomalaiseen hyvään.\nHarvinaista tässä fuusiossa on myös vaatimukset lakien muuttamiselle. Yleensä fuusiot toteutetaan voimassa olevaa lakia noudattaen, mutta nyt muutetaan lakia, jotta fuusio voidaan toteuttaa. Juuri tämä arpajaislain avaaminen johtaa pitkään fuusiopäätöstä seuraavaan ylimenokauteen. Se tuottaa haasteita monella tapaa, mutta se tuo mukanaan myös mahdollisuuden päivittää lait ja asetukset vastaamaan tämän päivän vaatimuksia.\nAvustustoiminta on erittäin mittava ja tärkeä osa fuusiota. Kolmen toimijan tuottamat tulot jaetaan hyvin erilaisin prosessein ja niiden muokkaaminen toimimaan rinnakkain on oma tärkeä projektinsa. Edunsaajien asema ja tulot on turvattava pitkän ylimenokauden ajan.\nRahapeliyhteisöjen yhdistäminen tuo mukanaan paljon mahdollisuuksia ja haasteita. Suurinta osaa niistä ei pysty vielä edes ennustamaan. Mutta yksi asia on varma: tämä historiallinen ja poikkeuksellinen fuusio tulee olemaan äärimmäisen mielenkiintoinen.


Lue lisää about Mari Pyy, Paperiton. Myllylahti 2015.\nLue lisää about Jenna Kostet, Marrasyöt. Robustos 2015.\nPyövelin matkassa 1600-luvun Suomessa\nAnneli Kanto, Pyöveli. Gummerus 2015.\nRomaani Pyöveli kuvaa pyövelin työtä 1600-luvulla. Pääosin ollaan Suomessa, Vaasan seudulla, mutta jonkin aikaa kuvattu pyöveli käy ottamassa oppia myös saksalaisilta virkaveljiltään. Pyöveli on yksi tuon ajan virkamies, luonteva jatke tuomarille. Tosin kukaan ei halua pyöveliä lähelleen, sekä kirkossa että kapakassa hänen pitää olla kaukana muista.\nLue lisää about Pyövelin matkassa 1600-luvun Suomessa\nMinna Ollikainen, Pirunkuru. Like 2015.\nKaivosta ei saa moittia kaivoskaupungissa\nPirunkuru kuvaa Kolaria, jossa iloitaan uudesta kaivoksesta. Etenkin kunta on kaksinkerroin kaivosyhtiön edessä eikä suvaitse juuri minkäänlaista kritiikkiä hanketta kohtaan.\nKolarissa aiemmin toiminut yritys oli ajautunut hankaluuksiin. Työntekijät on irtisanottu, omakotitalojen arvot romahtaneet ja kaupat lopettaneet. Uutta yrittäjää halutaan tukea.\nLue lisää about Minna Ollikainen, Pirunkuru. Like 2015.\nLue lisää about Simo Hiltunen, Lampaan vaatteissa. WSOY 2015.\nLue lisää about JP Koskinen, Tammikuun pimeä syli. CrimeTime 2016.\nJohanna Holmström, Sulje silmäs pienoinen. Otava 2015.\nKaikilla on naamio ja salaisuuksia\nJohanna Holmströmin Sulje silmäs pienoinen on kova kirja. Kirjan kuvaamassa maailmassa kukaan voi luottaa juuri keneenkään. Kaikilla on eräänlainen naamio kasvoillaan ja valtava määrä salaisuuksia piilotettavana. Juuri kirjan kovuuden takia minun oli vaikea päästä siihen sisälle.\nLue lisää about Johanna Holmström, Sulje silmäs pienoinen. Otava 2015.\nJari Järvelä, Tyttö ja rotta. Tammi 2015.\nMetro jälleen hurjissa tilanteissa\nSuomalainen Metro-tyttö kumppaneineen on Jari Järvelän dekkaritrilogian toisessa osassa ajautunut graffitinteossaan Berliiniin. Tätä ennen he ovat majailleet ja maalanneet muun muassa Venäjällä Tsernobylin autioituneissa taloissa ja muillakin osin hylätyillä alueilla. Berliinissä he yöpyvät puoliksi puretussa talossa, jonne kiipeäminenkin vaikuttaa hengenvaaralliselta.\nLue lisää about Jari Järvelä, Tyttö ja rotta. Tammi 2015.\nJari Järvelä, Tyttö ja pommi. Crime Time 2014.\nGraffidien maalaajat kiitävät Kotkan yössä\nKotkalaisnuoret vaeltavat junavaunujen välissä yön tunteina, hääräävät maalipurkkien ja pensseleiden kanssa sekä kuulostelevat samalla vartijoiden ääniä. Jos jotain kuuluu, pitää oitis jähmettyä liikkumattomaksi tai liueta paikalta.\nLue lisää about Jari Järvelä, Tyttö ja pommi. Crime Time 2014.\nJo Nesbo, Lumiukko. Johnny Kniga 2008.\nKun lapsen sisällä värjöttelee kylmä lumiukko\nKun pihalle ilmestyy lumiukko, pitää olla erityisen varuillaan. Sillä lumiukko ennustaa katoamisia ja murhia. Nesbon Lumiukossa jahdataan sarjamurhaajaa, sillä jatkuvasti katoaa etenkin nuorehkoja naisia. Poliisit pohtivat mikä yhdistää näitä katoamisia.\nLue lisää about Jo Nesbo, Lumiukko. Johnny Kniga 2008.


Marikan koruilut : toukokuuta 2016\nNo ei niitä nyt sentään miljoonaa ole, mutta ihan mukavan saaliin löysin taas, kun kirppistelin jälleen Facebookissa. En mä niillä kirppiksillä jatkuvasti rieku (vaikka siltä alkaa tuntua melkein jo itsestäkin, niin usein oon nuo kirppistelyt täälläkin maininnut) mutta aina välillä etusivulle pomppaa houkuttelevan näköisiä myyntikohteita. Aika vähän näihin hartsiruusuihin törmää missään päin nettiä, ainakin kaikkein pienimmät tuntuu olevan kiven alla - kun niitä siis ostomielellä etsii. Kirjohelmen valikoimasta löytyy aika montaa väriä, mutta ne myydään pareittain ja tarjoushaukkana etsin aina isompaa satsia, jolloin yleensä kappalehinta jää pienemmäksi. Ainoa vaihtoehto taitaa olla ulkomaiset nettikaupat, kuten eBay.\nRuusuista on moneksi, kun niitä on monen kokoisia. Pienistä ja vähän isommista (eli 10mm ja 15mm kokoisista) tein nappikorviksia liimaamalla hopeoidun korvakorutapin ruusun taakse. Muutama isoin, 20mm kokoinen, ruusu pääsi puolestaan roikkuviin korviksiin liimattavan riipuspidikkeen kera. Äidille tekemiäni ruusukorviksiahan esittelin jo taannoin, niissä oli sekä nappeja että roikkuvia.\nSormuksia tulee tehtyä ihan liian harvoin, vaikka ei niitä kyllä usein kyselläkään. Löysin jemmastani jokusen säädettävän sormuspohjan, joihin sai liimattua ruusuja. Isoimmat ruusut näyttävät mielestäni parhailta sormuksina, mutta käytin myös paria astetta pienempää kukkaa, jotta sormuksen voi yhdistää saman värisiin korviksiin.\nNäistä lyhyistä ja siroista kaulakoruista tuli ihan mun suosikeita kaikista ruusukoruistani. Laitoin kauniin väriset, isot ruusut roikkumaan hopeoituun papuketjuun. Ruusuista on tosiaan moneksi, eikä tämä hamstraus varmastikaan jää tähän - varautukaa siis siihen, että ruusupostauksia tulee vielä jatkossakin. Näistähän voi askarrella paljon muutakin kuin koruja. (Miettii hän ja hiippailee kohti eBayn ruusuvuoria... nami.)\nEdelliskertaiset perhoskorut ja peura-avaimenperät osoittautuivat oikein hiteiksi myyntisivullani. Violetit perhoskorvikset myin suoraan blogikuvan perusteella jo ennen kuin ne ''kauppaan'' ennättivät ja muillekin riitti vientiä. Näistä ruusuistakin osa on jo löytänyt itselleen kantajan.\nLähettänyt Marika klo 21.03 2 kommenttia:\nTunnisteet: hartsiruusu, kaulakoru, korvakorut, sormus\nKaputsi, kapunssi, kapussiini... Kapusseilla on monta nimeä, ainakin jos katsoo Facebookin käsityökirppiksiä. Mutta ei nimi lasinpalaa pahenna, kapussikorut ovat jo pitkään olleet suosittuja ja ovat sitä varmasti vielä pitkään. Näitä on vaan niin kiva tehdä - ja miten helposti voikaan saada aikaan kauniita riipuksia!\nNämäkin ovat sellaisia helppoja ja nopeita pikkutöitä, joita oon viime aikoina puuhannut. Kapussiriipusten teko on liukuhihnahommaa, joka vie mukanaan ja jota on vaikea lopettaa.\nNämä riipukset ostin valmiina, kun en vaan voinut vastustaa noita ihania kuvia. Oon aina pitänyt luontoaiheista koruissa ja erikoiset puut ovat vaan niin herkullisia.\nNäidenkin kohdalla vähän oikaisin - tilasin lasikapusseja, joissa oli kuvat jo valmiina. Itselle jäi siis hommaksi vain kapussin liimaus korupohjaan. Mutta katsokaa nyt noita kuvia, eikö oo kauniita...\nNo niin, nämä on nyt sitten ihan kokonaan omia hengentuotoksia. Halusin yhdistää rakkauteni koruiluun ja värittämiseen, joten tuhosin parista (aikuisten) värityskirjasta kannet ja askartelin nämä riipukset. Mietin pitkään, värittäisinkö kuvat ennen kapussin liimausta, mutta päädyin sitten mustavalkoisiin. En halunnut riskeerata värien leviämistä, kun en tiennyt, miten eri kynät reagoivat liimaan. Myös oma väritysjälki arvelutti. Loppujen lopuksi tykkään näistä ihan näin, vaihtelu virkistää ja värejä on muissa koruissani yllin kyllin.\nKaikki kapussiriipukset pujotin ohuttakin ohuempaan, hopeoituun papuketjuun. Omista riipuksista innostuttuani ajattelin, että olipa hupsua tilata valmiita kuvakapusseja, saati riipuksia. Persoonallisempi aina parempi. Paitsi sitten jos sattuu joku oikein tosi ihana tulemaan vastaan.....\nKapussikoruhan se on tämäkin. Kynsilakkamasuinen pöllöriipus pääsi viimein ketjuun roikkumaan, valmiina se on möllöttänyt jo (kauhistus!) viime heinäkuusta lähtien. Pöllö on sen verran iso, että pääsi astetta rouheampaan ketjuun killumaan.\nLähettänyt Marika klo 17.08 6 kommenttia:\nTunnisteet: kapussi, kaulakoru, kukka, kynsilakkakorut, pöllö\nTäällä yksi viluinen kirjoittelee villasukat jalassa ja peiton alla hytisten - ei se kesä sitten ihan vielä tullutkaan. Mutta mähän otan nämä kylmät sadekelit miljoona kertaa mieluummin kuin kammottavat hikihelteet. Aurinko olisi kyllä saanut paistella vielä yhden päivän niin olisin saanut kaikki valmiit korut kuvattua. No, kaikkea ei voi saada.\nViime aikoina oon keskittynyt nopeisiin ja vähän vaivaa (ja voimaa) vaativiin koruiluihin. Teen harvoin koruja sarjatyönä, joten tämä on ollut ihan mukavaa vaihtelua. Simppeleiden pikkuprojektien kohdalla ei edes tarvitse ajatella sommittelua, värien yhteensopimista ja sen sellaista - sen kun vaan tekee. Onnistuu vaikka Euroviisuja katsellessa.\nNäitä ihania metalliperhosia oon ihastellut jo ainakin vuoden ajan Facebook-kirppiksillä, monien eri myyjien valikoimissa. Nyt päätin vihdoin ostaa niitä muutamassa eri värissä. Violetit olivat erityisen ihania, siksi ostin niitä ihan kokonaisen korusetin verran. Mukaan tarttui myös kaksi pientä, vihreää perhosta korviksia varten, mutta ne olivat keskenään niin erilaiset emaloinnin osalta, että päätin säästää ne myöhempiin projekteihin.\nHopeoitua papuketjua hommasin useampaa paksuutta ja metritolkulla (vaikkei se ikinä riitä mihinkään). Eräs ihana koruilijatoveri tilasi minulta polymeerimassaelukoita ja niitä sattui olemaan jo valmiina jokunen erilainen, jotka olivat avainkoruista jääneet yli. Massahahmot vaihtuivatkin sitten kätevästi papuketjuun.\nMyös nämä värikkäät akryylipeurat löysin joskus joltain ihanalta FB-kirppikseltä. Nyt ne pääsivät koristamaan lasten avaimenperiä. Tai no, laitoin nämä myyntisivulle lasten osastolle, mutta itse ainakin tykkään kaikesta söpöstä ja hassusta, joten voisin hyvin käyttää itsekin tällaista.\nLähettänyt Marika klo 20.31 2 kommenttia:\nTunnisteet: avaimenperä, kaulakoru, lasten_korut, perhonen\nTänään on taas mammojen juhlistuspäivä. Meidän äippä sai lahjaksi juhannuskuvitteiset Muumi-mukin ja -lautasen, himoitsemansa aikuisten värityskirjan sekä nämä kuvassa näkyvät korut.\nHartsiruusu- ja kapussikoruja on piakkoin tulossa iso kasa myös myyntiin. Pikku hiljaa uskaltaudun käden kanssa aloittelemaan taas koruiluja, jipii.\nTunnisteet: kapussi, kukka


Pikku paketti tiedotuksesta moottorikerhojen käyttöön Esa Almgren & Leo Eiranen\nTämän paketin on tilannut enduron lajiryhmä, toteuttajina ovat Leo Eiranen ja Esa Almgren, journalismin takkuisilla teillä enemmän tai vähemmän ansioituneesti vaeltavat karvanaamat. Jos on jotain kommentoitavaa sisällön suhteen niin älkää hyvät ihmiset kiusatko lajiryhmän ihmisiä, vaan suoraan Eirasta tai Almgrenia.\nAihe jakautuu hyvin selkeästi kahteen osaan:\nLajin näkyvyyden parantamiseen ja kilpailutoiminnan saaman julkisuuskuvan kehittämiseen\nKerhojen sisäisen ja sidosryhmille suunnatun tiedotustoiminnan valmiuksien parantamiseen.\nLisäksi on liitteinä eri medioiden yhteystietoja. Juttu on vapaasti kopioitavissa ja hyväksi käytettävissä. Kaikki kehittävät kommentit ovat tervetulleita. Lisäksi on sovittu lajiryhmän kanssa, että tarpeen tullen Esa Almgren voi tulla pitäämään koulutustilaisuuden paikan päälle periaatteella kulut peittoon (verottomat km- ja päivärahat).\nMuutama heitto näin alkajaisiksi\nMiksi kerho on olemassa?\nJärjestämässä kilpailuja ja treenipaikkoja harrastajille. Ja kai siinä on muutakin...\nTreenipaikat ovat usein kiven alla. Etelässä väännetään kättä viheraatten edustajien kanssa. Aate leviää, siihen kannattaa varautua. Enduron harrastajilla on takataskussaan vihreimpien intoilijoiden varalle Padasjoella toteutettu ja puolueettoman tahon tekemä seurantatutkimus lajin ympäristövaikutuksista. Aiheesta konsultoi Leo Eiranen.\nToinen esteeksi koettu on lainsäädäntö ja sen kiemurat, ympäristövaikutusten arviointimenettely, terveysviranomaisten tarkistukset jne.\nKumpikaan ei ole se kavala juuri spoorissa. Hommasta selviää olemalla aktiivinen osapuoli, antamalla tietoa ennen kuin kysytäänkään. Tämä vaati työtä ja vastuullista toimintaa. Jos ollaan jollain lailla silmätikkuina, on pelattava rikkumatta sääntöjen mukaan.\nJokaisella harrastajalla on vastuu siitä, että ei ehdoin tahdoin leimaidu "motoristihäiriköksi". Jokaisen olisi kyettävä ymmärtämään se, miten voi rakentaa positiivista julkisuuskuvaa lajille. Hieman huomaavaisuutta on perusta, eikä ole edes vaikeaa.\nVilleimmätkin junnut ja ne pahasisuisimmatkin metsän miehet olisi saatava ruotuun, oma maa, oma lupa johtaa nopeasti riitoihin, joiden ratkaisijoiksi haetaan virkamiestä. Toiminnan on oltava esikuvallista.\nMiten sitten hoidetaan homma himaan?\nOllaan yhteydessä paikallisiin päättäjiin ja lupaviranomaisiin, esitellään heille toimintaa sopivasti mm. juniorityötä korostaen.\nAina löytyy kerhon piiristä joku joka tuntee jonkun. Kun ollaan tutustuttu, asiointi on helpompaa. Pahin virhe on jäädä omiin ympyröihin, eristäytyä metsän perukoille. Tietämättömyys lietsoo ennakkoluuloja.